text: Danmarks bedste skatere laver tricks  i Sønderborg
  05 august 2014 kl. 07.10
  I weekenden viser Danmarks dygtigste skateboardere, hvad brættet med fire hjul virkeligt kan bruges til.
  Danmarks elite blandt skatere indtager lørdag d. 9. august Sønderborg Skatehal. Her skal de cirka 70 deltagere dyste om, hvem der er dygtigst til lave tricks på et skateboard.
  - Danmark har en historie for at udklække vildt dygtige skatere, der kan måle sig med de bedste på verdensplan. Det er en gedigen sportsgren, der kræver en masse kunnen, balance og god form. Det bliver vildt flot at se på, lover Mette Lauridsen, der arrangerer konkurrencen, i en pressemeddelelse.
  På lørdag kåres "bedste trick", og det er gratis for nysgerrige at kigge forbi.
  